**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2014. július 28-án** (hétfő) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **18. rendes** üléséről

**798/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend:**

**1. Zárt ülés keretében tárgyalandó előterjesztések**

*(írásbeli előterjesztés)*

1. Hozzájárulás a Budapest VIII., József körút ………………… szám alatti, ………………… helyrajzi számú lakásingatlanra vonatkozó ajándékozási szerződésben foglalt 2/4 arányú tulajdonjogszerzéshez **ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

1. Javaslat a Horánszky u. bölcsőde felújítása tárgyú közbeszerzési eljárás eredményének megállapítására **ZÁRT ÜLÉS**

*Előterjesztő: dr. Mészár Erika - aljegyző*

1. Javaslat az MNPIII. keretén belül szomszédsági házfelügyelői állás betöltésére (HELYSZÍNI KIOSZTÁS) **ZÁRT ÜLÉS**

*Előterjesztő: Csete Zoltán – a Rév8 Zrt. mb. cégvezetője*

**2. Vagyongazdálkodási és Üzemeltetési Ügyosztály**

*Előterjesztő: Pénzes Attila – ügyosztályvezető*

*(írásbeli előterjesztés)*

1. Közterület-használati kérelmek elbírálása
2. Tulajdonosi hozzájárulás a Budapest VIII. ker. Népszínház utca Teleki téri szakaszának felújítása közterületi munkáihoz
3. Javaslat az Új Teleki téri piac bérlői kérelmeinek elbírálására
4. Tulajdonosi hozzájárulás a 4. sz. Metróvonal Baross téri felszíni rendezés (Budapest VIII. ker. Festetics utcai) közúti jelző alépítmény közterületi munkáihoz (HELYSZÍNI KIOSZTÁS)

**3. Kisfalu Kft.**

*Előterjesztő: Kovács Ottó – ügyvezető igazgató*

*(írásbeli előterjesztés)*

1. A Budapest VIII., József utca 11. földszint 8. szám alatti, 35222/0/A/29 helyrajzi számú, határozott időre szóló bérleti joggal terhelt üzlethelyiség elidegenítése
2. K. Sz. szellemi szabadfoglalkozású önadózó magánszemély és a Zupp Group Kft. bérbevételi kérelme a Budapest VIII. kerület, Futó u. 3. szám alatti üres, önkormányzati tulajdonú nem lakás célú helyiségre
3. Pályázat útján történő hasznosítás visszavonása, valamint tulajdonosi hozzájárulás kérése a Budapest VIII. kerület, József krt. 43. szám alatti üres, önkormányzati tulajdonú nem lakás célú üzlethelyiség funkciójának ingatlan-nyilvántartásban történő módosítása kapcsán
4. Puka Eduárd egyéni vállalkozó a bérleti díj megállapításának módosítására vonatkozó kérelme a Budapest VIII. József u. 46. szám alatti, üres önkormányzati tulajdonú helyiség tekintetében
5. SINGER-FÜLEMÜLE Kft. bérlő óvadék mérséklési kérelme a Budapest VIII. kerület Kőfaragó u. 5. szám alatti önkormányzati tulajdonú helyiségek vonatkozásában
6. Ónos Hulladékgyűjtő Kft. bérbevételi kérelme a Budapest VIII. kerület, Lujza u. 34. szám alatti üres, önkormányzati tulajdonú nem lakás célú helyiségre
7. D. Zs. és S. Zs. új bérleti jogviszony létesítésére, bérlőtársi jogviszony létesítésére vonatkozó kérelme a Budapest VIII. kerület, Orczy út 45. szám alatti önkormányzati tulajdonú helyiség vonatkozásában
8. Javaslat gépkocsi-beálló bérbeadására (2 db)
9. Javaslat a Budapest VIII. kerület, Bródy Sándor u. 36. szám alatti üres, önkormányzati tulajdonú, nem lakás célú helyiség nyilvános, egyfordulós pályázaton történő bérbeadására

**1. Zárt ülés keretében tárgyalandó előterjesztések**

*(írásbeli előterjesztés)*

**Napirend 1.1. pontja:** **Hozzájárulás a Budapest VIII., József körút ………… szám alatti, ………… helyrajzi számú lakásingatlanra vonatkozó ajándékozási szerződésben foglalt 2/4 arányú tulajdonjogszerzéshez ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

**799/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság a Budapest Józsefvárosi Önkormányzat, mint jelzálogjog jogosult képviseletében hozzájárul a …………… helyrajzi számon nyilvántartott, természetben a Budapest VIII., József körút …………….. szám alatti ingatlan tekintetében S. I. valamint gyermeke S. T. között 2014. június 18-án létrejött Ajándékozási Szerződésben foglaltak szerint S. T. 2/4 arányú tulajdonjogának ajándékozás jogcímén ingatlan-nyilvántartásba történő bejegyzéséhez a Józsefvárosi Önkormányzat javára 1. ranghelyen bejegyzett jelzálogjog, elidegenítési és terhelési tilalom fenntartása mellett.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 1.2. pontja: Javaslat a Horánszky u. bölcsőde felújítása tárgyú közbeszerzési eljárás eredményének megállapítására ZÁRT ÜLÉS**

*Előterjesztő: dr. Mészár Erika - aljegyző*

**800/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság a „*Vállalkozási szerződés keretében a Horánszky u. bölcsőde felújítása*” tárgyú közbeszerzési eljárásban úgy dönt, hogy

1. a közbeszerzés nettó 24.500.000 Ft becsült értékét nettó 428.496 Ft-tal kiegészíti, melynek fedezete költségvetés 11601 cím felújítási előirányzatán rendelkezésre áll.

Felelős: polgármester

Határidő: 2014. július 28.

1. az IMOTTOM Kft. (1118 Budapest, Somlói út 64-68.) és a BAUFIT-SPORT Kft. (1104 Budapest, Harmat u. 164. VI. 40.) ajánlattevő által benyújtott ajánlat érvényes, velük szemben nem állnak fenn kizáró okok és ajánlattevők alkalmasak a szerződés teljesítésére. Az ajánlattevők ajánlatai megfelelnek az ajánlattételi felhívásban és a vonatkozó jogszabályokban – különösen a Kbt-ben – foglaltaknak.

Felelős: polgármester

Határidő: 2014. július 28.

1. a TETŐ-KÉMÉNY Kft. (1072 Budapest, Rákóczi út 40. VI. 20.) ajánlattevő által benyújtott ajánlat érvénytelen. Ajánlattevő nem tett eleget a hiánypótlási felhívásban foglaltaknak (az előírt határidő leteltéig nem nyújtott be hiánypótlást), így az általa benyújtott ajánlat a Kbt. 74. § (1) bekezdés e) pontja alapján érvénytelen (egyéb módon nem felel meg az ajánlattételi felhívásban és a dokumentációban meghatározott feltételeknek).

Felelős: polgármester

Határidő: 2014. július 28.

1. az eljárás nyertese a BAUFIT-SPORT Kft. (1104 Budapest, Harmat u. 164. VI. 40.) ajánlattevő, a legalacsonyabb összegű ellenszolgáltatású ajánlat a Kbt. 71. § (2) bekezdés a) pontja szerint. Elfogadott ajánlati ár: nettó 24.928.496 Ft.

Felelős: polgármester

Határidő: 2014. július 28.

1. a BAUFIT-SPORT Kft-vel (1104 Budapest, Harmat u. 164. VI. 40.) vállalkozási szerződést köt a határozatban foglaltak alapján, és felkéri a polgármestert a szerződés aláírására.

Felelős: polgármester

Határidő: a szerződés aláírásának határideje a Kbt-ben meghatározott szerződéskötési moratóriumot követően.

**A döntés végrehajtását végző szervezeti egység: Jegyzői Kabinet, ÉSZ-KER Kft., Vagyongazdálkodási és Üzemeltetési Ügyosztály, Kisfalu Kft.**

**Napirend 1.3. pontja: Javaslat az MNPIII. keretén belül szomszédsági házfelügyelői állás betöltésére ZÁRT ÜLÉS**

*Előterjesztő: Csete Zoltán – a Rév8 Zrt. mb. cégvezetője*

**801/2014. (VII.28.) sz. Városgazdálkodási és Pénzügyi Bizottság határozata**

 **(10 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy a Magdolna Negyed Program III. keretében, a Budapest VIII. Szerdahelyi u. 18. szám alatti önkormányzati épületben szomszédsági házfelügyelőként a Józsefvárosi Önkormányzat megbízza Horthy Sándort (1086 Budapest, ……………. szül: ………….), egyben felhatalmazza a polgármestert a vonatkozó megbízási szerződés aláírására az alábbi feltételekkel:

- a megbízási szerződés 2014. augusztus 1-jétől 2015. május 30-ig tartó, határozott idejű,

- a megbízási díj bruttó 197.100,- forint + járulékai havonta, a szerződés megszűnéséig vagy megszüntetéséig,

- a Józsefvárosi Közterület-felügyelet és Városüzemeltetési Szolgálat szolgálati mobiltelefont biztosít szabad kapacitásának terhére.

Felelős: polgármester, Józsefvárosi Közterület-felügyelet és Városüzemeltetési Szolgálat igazgatója

Határidő: a megbízási szerződés aláírásának határideje 2014. július 31.

**A döntés végrehajtását végző szervezeti egység: Józsefvárosi Közterület-felügyelet és Városüzemeltetési Szolgálat, Kisfalu Kft., Polgármesteri Kabinet**

***A Bizottság létszáma – Pintér Attila megérkezésével – 12 főre változott.***

**2. Vagyongazdálkodási és Üzemeltetési Ügyosztály**

*Előterjesztő: Pénzes Attila – ügyosztályvezető*

*(írásbeli előterjesztés)*

**Napirend 2.1. pontja: Közterület-használati kérelmek elbírálása**

**802/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – díjmentességgel – az alábbi ügyben azzal, hogy a Palota Piknik Egyesület a kieső parkolási díj ÁFA tartalmát - 76 331,- Ft-ot köteles megfizetni az Önkormányzat felé.

Közterület-használó, kérelmező: **Palota Piknik Egyesület**

(1088 Budapest, Krúdy Gyula u. 2.)

Közterület-használat ideje: 2014. augusztus 6. - 2014. augusztus 11.

Közterület-használat célja: Lecsófröccs Piknik

Közterület-használat helye: Krúdy Gyula u., Mikszáth Kálmán tér, Szentkirályi u. (Múzeum u. - Baross u. között)

Közterület-használat nagysága: 1 500 m2

Felelős : polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**803/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – teljes díjfizetéssel - az alábbi ügyben:

Közterület-használó, kérelmező: **Kiadó Kocsma Kft.**

(1082 Budapest, Horváth Mihály tér 6.)

Közterület-használat ideje: 2014. augusztus 1. - 2015. július 31.

Közterület-használat célja: vendéglátó terasz

Közterület-használat helye: Bacsó Béla u. 28. (Vásár u. 2.)

Közterület-használat nagysága: 6 m2

Felelős : polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**804/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 1 tartózkodás szavazattal)**

1. A Városgazdálkodási és Pénzügyi Bizottság úgy dönt, hogy közterület-használati hozzájárulást ad – díjmentességgel – az alábbi ügyben:

Közterület-használó, kérelmező: **Épkar Zrt.**

 (1149 Budapest, Egressy út 28-30.)

Közterület-használat ideje: 2014. július 28. - 2014. szeptember 30.

Közterület-használat célja: építési munkaterület

Közterület-használat helye: Tolnai Lajos u. 21.

Közterület-használat nagysága: 111 m2

Felelős : polgármester

Határidő: 2014. július 28.

1. A Városgazdálkodási és Pénzügyi Bizottság úgy dönt, hogy tudomásul veszi az Épkar Zrt. közterület-használatát építési munkaterület céljából 2014. július 24-től július 27-ig a Tolnai Lajos u. 21. sz. ház esetében.

Felelős : polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**805/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – díjmentességgel – az alábbi ügyben:

Közterület-használó, kérelmező: **Társasház Népszínház u. 22.**

(1081 Budapest, Népszínház u. 22.)

Közterület-használat ideje: 2014. július 29. - 2014. augusztus 4.

Közterület-használat célja: építési munkaterület (vízelvezetők cseréje, statikai munkálatok)

Közterület-használat helye: Népszínház u. 22.

Közterület-használat nagysága: 5 m2

Felelős : polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**806/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 1 tartózkodás szavazattal)**

1. A Városgazdálkodási és Pénzügyi Bizottság úgy dönt, hogy közterület-használati hozzájárulást ad – díjmentességgel – az alábbi ügyben:

Közterület-használó, kérelmező: **Saltem Kft.**

(1134 Budapest, Kassák Lajos u. 11-13.)

Közterület-használat ideje: 2014. július 28. - 2014. augusztus 19.

Közterület-használat célja: építési munkaterület (tető felújítási munkálatok, konténer, előtető építés)

Közterület-használat helye: Százados út 4.

Közterület-használat nagysága: 47 m2

Felelős : polgármester

Határidő: 2014. július 28.

1. A Városgazdálkodási és Pénzügyi Bizottság úgy dönt, hogy tudomásul veszi a Saltem Kft. közterület-használatát építési munkaterület céljából 2014. július 14-től július 27-ig a Százados út 4. sz. ház esetében.

Felelős : polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**Napirend 2.2. pontja: Tulajdonosi hozzájárulás a Budapest VIII. ker. Népszínház utca Teleki téri szakaszának felújítása közterületi munkáihoz**

**807/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy Tulajdonosi hozzájárulását adja a Budapest VIII. ker. Népszínház utca Teleki téri szakaszának felújítása közterületi munkáihoz.

Ügyiratszám: 16-417/2014.

Kérelmező: BKK Zrt. megbízásából Via Futura Kft. (tervező: Lantai Gyula)

Helyszínek:

* Budapest VIII. ker. Népszínház u. hrsz.: 3475/2 és 35123/7, (Teleki téri, Kun utcai, Bauer Sándor utcai csomópont) aszfalt útpálya, Népszínház u. 57-59. számok előtti járda (peron), park felőli villamos megálló járda (peron), **bontással és burkolatbontással érintett**.

Helyreállítási kötelezettség:

- az útpálya teljes szélességében és rétegrendjében, a villamos megállók peronjai és a járdák teljes szélességében és teljes rétegrendben történő végleges helyreállítása, átépítése,

- **a zöldterületi szakaszok védelme - teljes helyreállítása (fák megóvása, termőtalaj cseréje, cserjék és fű újratelepítése) a 34/2008. (VII. 15.) Főv. Kgy. rendelet 18. § (3), (4), (5), (6) bekezdése szerint,**

- a burkolatbontás helyszínét elkerülő útvonalat jól láthatóan jelzik,

- jól láthatóan tájékoztatják az úthasználókat a burkolatbontás várható időtartamáról,

- kötelezi a kivitelezőt a burkolatok megfelelő minőségben történő elkészítésére,

- a beruházó és kivitelező közösen 5 év garanciát vállal a helyreállított burkolatért.

Egyéb kikötések:

- **Az engedélyes, a kivitelezés területén érintett közműtulajdonosok (közműszolgáltatók) eseti előírásai alapján végzi az építést, valamint tőlük helyszíni szakfelügyelet kér.**

**- Felhagyott közmű, vezeték, kábel a földben nem maradhat.**

Tárgy: Tulajdonosi hozzájárulás a Budapest VIII. ker. Népszínház utca Teleki téri szakaszának felújítása közterületi munkáihoz.

Felelős: polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Létesítményüzemeltetési Iroda**

**Napirend 2.3. pontja: Javaslat az Új Teleki téri piac bérlői kérelmeinek elbírálására**

**808/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. a G4 jelű üzlethelyiségben folytatható tevékenységi kör vegyi áru és illatszer értékesítéssel történő bővítéséhez nem járul hozzá.

Felelős: polgármester

Határidő: 2014. július 28.

1. hozzájárul a Batta-Paletta Kft. részére az Új Teleki téri piacon lévő F jelű üzlethelyiség székhelyként történő bejegyzéséhez.

Felelős: polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Létesítményüzemeltetési Iroda**

**Napirend 2.4. pontja: Tulajdonosi hozzájárulás a 4. sz. Metróvonal Baross téri felszíni rendezés (Budapest VIII. ker. Festetics utcai) közúti jelző alépítmény közterületi munkáihoz**

**809/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy Tulajdonosi hozzájárulását adja a 4. sz. Metróvonal Baross téri felszíni rendezés (Budapest VIII. ker. Festetics utcai) közúti jelző alépítmény közterületi munkáihoz.

Ügyiratszám: 16-770/2014.

Kérelmező: Közlekedés Kft. (tervező: Borsós Ferenc)

Helyszínek:

* Budapest VIII. ker. Festetics György u. 2-4. számok előtti aszfalt járda hrsz.: 34580, **bontással és burkolatbontással érintett**,

Helyreállítási kötelezettség:

- a járda teljes szélességében és teljes rétegrendben történő végleges helyreállítása,

- a burkolatbontás helyszínét elkerülő útvonalat jól láthatóan jelzik,

- jól láthatóan tájékoztatják az úthasználókat a burkolatbontás várható időtartamáról,

- kötelezi a kivitelezőt a burkolatok megfelelő minőségben történő elkészítésére,

- a beruházó és kivitelező közösen 5 év garanciát vállal a helyreállított burkolatért.

Egyéb kikötések:

- **Az engedélyes, a kivitelezés területén érintett közműtulajdonosok (közműszolgáltatók) eseti előírásai alapján végzi az építést, valamint tőlük helyszíni szakfelügyelet kér.**

**- Felhagyott közmű, vezeték, kábel a földben nem maradhat.**

Tárgy: Tulajdonosi hozzájárulás, a 4. sz. Metróvonal Baross téri felszíni rendezés (Budapest VIII. ker. Festetics utcai) közúti jelző alépítmény közterületi munkáihoz.

Felelős: polgármester

Határidő: 2014. július 28.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Létesítményüzemeltetési Iroda**

**3. Kisfalu Kft.**

*Előterjesztő: Kovács Ottó – ügyvezető igazgató*

*(írásbeli előterjesztés)*

**Napirend 3.1. pontja: A Budapest VIII., József utca 11. földszint 8. szám alatti, 35222/0/A/29 helyrajzi számú, határozott időre szóló bérleti joggal terhelt üzlethelyiség elidegenítése**

**A napirend 3.1. pontját külön tárgyalásra kikérték.**

**Napirend 3.2. pontja: K. Sz. szellemi szabadfoglalkozású önadózó magánszemély és a Zupp Group Kft. bérbevételi kérelme a Budapest VIII. kerület, Futó u. 3. szám alatti üres, önkormányzati tulajdonú nem lakás célú helyiségre**

**810/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy ***nem járul hozzá*** a **Budapest VIII.,** **35579/0/A/5** helyrajzi számon nyilvántartott, természetben a **Budapest VIII.,** **Futó utca 3.** szám alatt található, 25 m2 alapterületű, üres, önkormányzati tulajdonú, utcai bejáratú földszinti helyiség bérbeadásához **K. Sz. szellemi szabadfoglalkozású önadózó magánszemély** részére.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**811/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. a Budapest VIII., 35579/0/A/5helyrajzi számon nyilvántartott, természetben a Budapest VIII., Futó utca 3.szám alatt található, 25 m2 alapterületű, üres, önkormányzati tulajdonú, utcai bejáratú földszinti helyiséget törli a lakásállományból, és a továbbiakban a nem lakás céljára szolgáló helyiségek között tartja nyilván.
2. felkéri a Kisfalu Kft-t, hogy a jelen határozat 1.) pontjában meghatározott helyiség tekintetében, az Önkormányzat képviseletében kérje a Földhivataltól a funkcióváltás átvezetését.
3. *hozzájárul* a **Budapest VIII.,** **35579/0/A/5** helyrajzi számon nyilvántartott, természetben a **Budapest VIII.,** **Futó utca. 3.** szám alatt található, 25 m2 alapterületű, üres, önkormányzati tulajdonú, utcai bejáratú földszinti helyiségre előbérleti szerződés megkötéséhez határozatlan időtartamra 30 napos felmondással, de maximum a helyiség funkciójának a földhivatali nyilvántartásban történő átvezetéséig, a **Zupp Group Kft.** részére raktározás céljára, **23.466,- Ft/hó + Áfa bérleti** + közüzemi- és különszolgáltatási díjak összegen.
4. az előbérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését vállalja a leendő bérlő.
5. amennyiben a helyiség funkciójának a földhivatali nyilvántartásban történő átvezetése megtörténik, *hozzájárul* a **Budapest VIII.,** **35579/0/A/5** helyrajzi számon nyilvántartott, természetben a **Budapest VIII.,** **Futó utca. 3.** szám alatt található, 25 m2 alapterületű, üres, önkormányzati tulajdonú, utcai bejáratú földszinti helyiség bérbeadásához határozatlan időre 30 napos felmondással a **Zupp Group Kft.** részére raktározás céljára, **23.466,- Ft/hó + Áfa bérleti** + közüzemi- és különszolgáltatási díjak összegen.
6. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.3. pontja: Pályázat útján történő hasznosítás visszavonása, valamint tulajdonosi hozzájárulás kérése a Budapest VIII. kerület, József krt. 43. szám alatti üres, önkormányzati tulajdonú nem lakás célú üzlethelyiség funkciójának ingatlan-nyilvántartásban történő módosítása kapcsán**

**A napirend 3.3. pontját külön tárgyalásra kikérték.**

**Napirend 3.4. pontja: Puka Eduárd egyéni vállalkozó a bérleti díj megállapításának módosítására vonatkozó kérelme a Budapest VIII. József u. 46. szám alatti, üres önkormányzati tulajdonú helyiség tekintetében**

**812/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy:

1. módosítja a 393/2014. (IV. 17.) számú határozatát a bérleti díj tekintetében az alábbiak szerint: hozzájárul a Budapest VIII., 35044/0/A/2 helyrajzi számon nyilvántartott, a Budapest VIII., József u. 46. szám alatt található, 32 m2 alapterületű, üres önkormányzati tulajdonú, utcai bejáratú, földszinti nem lakás célú helyiség bérbeadásához határozott időtartamra, 2019. december 31. napjáig, zöld kávé feldolgozása és raktározás (szeszesital árusítás nélkül) céljára, 28.800,- Ft/hó + Áfa bérleti + közüzemi- és különszolgáltatási díj összegen.
2. az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú önkormányzati rendelet 18. § (1) bekezdésében foglalt, bérleti szerződés megkötésére vonatkozó határidőket jelen határozatról szóló értesítés kézhezvételétől kell számítani.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.5. pontja: SINGER-FÜLEMÜLE Kft. bérlő óvadék mérséklési kérelme a Budapest VIII. kerület Kőfaragó u. 5. szám alatti önkormányzati tulajdonú helyiségek vonatkozásában**

**813/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy:

1. ***módosítja*** a 331/2014. (III. 24.) számú határozat 3. pontját, a következők szerint: a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (4) pontja alapján 2-2 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő, továbbá feltétel, hogy a Singer-Fülemüle Kft. fennálló használati díjhátralékát a bérleti szerződések megkötése előtt kiegyenlítse.
2. az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú önkormányzati rendelet 18. § (1) bekezdésében foglalt, bérleti szerződés megkötésére vonatkozó határidőket jelen határozatról szóló értesítés kézhezvételétől kell számítani.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.6. pontja: Ónos Hulladékgyűjtő Kft. bérbevételi kérelme a Budapest VIII. kerület, Lujza u. 34. szám alatti üres, önkormányzati tulajdonú nem lakás célú helyiségre**

**814/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy ***nem járul hozzá*** a **Budapest VIII.,** **35430/0/A/0** helyrajzi számon nyilvántartott, természetben a **Budapest VIII.,** **Lujza u. 34. alagsor 5. szám** alatt található, 18 m2 alapterületű, üres, önkormányzati tulajdonú, udvari bejáratú, alagsori helyiség bérbeadásához az **Ónos Hulladékgyűjtő Kft.** részére.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.7. pontja: D. Zs. és S. Zs. új bérleti jogviszony létesítésére, bérlőtársi jogviszony létesítésére vonatkozó kérelme a Budapest VIII. kerület, Orczy út 45. szám alatti önkormányzati tulajdonú helyiség vonatkozásában**

**815/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. hozzájárul a Budapest VIII., Orczy út 45. szám alatti, 35944/0/A/10 hrsz-ú, 31 m2 alapterületű nem lakás célú helyiség bérbeadásához D. Zs. és S. Zs. részére 1 év időtartamra bérlőtársi jogviszony létesítéséhez bérleti szerződés keretében 19.975,- Ft/hó + Áfa bérleti + közüzemi + különszolgáltatási díjak összegű bérleti díjon a lakássá történő átminősítés miatt.
2. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalják a bérlőtársak.
3. a Budapest VIII., Orczy út 45. szám alatti, 35944/0/A/10 hrsz-ú nem lakás céljára szolgáló helyiség funkcióváltása miatt szükséges alapító okirat módosítás ingatlan-nyilvántartásba történő bejegyzésének határideje a bérleti jogviszony vége. Amennyiben ezen határidőig D. Zs. és S. Zs. elvégzik az alapító okirat módosítást (csatolás, funkcióváltás), amely az ingatlan-nyilvántartáson átvezetésre kerül, akkor a Bizottság a helyiség lakássá minősítéséről, valamint a feltételek fennállása esetén annak bérbeadásáról külön dönt.
4. amennyiben a bérlőtársak a határozat 3.) pontjában foglalt módosítást és ingatlan-nyilvántartáson történő átvezetést nem végzik el, úgy a lakásbérleti szerződés megkötésére nem kerülhet sor, a helyiséget a használóknak kiürítve, haladéktalanul az Önkormányzat birtokába vissza kell adniuk.
5. az 1.) pont szerinti bérleti szerződés megkötésének elmaradása vagy a 4.) pont megvalósulása esetén, a helyiség helyiségként vagy lakásként történő hasznosításáról, ehhez kapcsolódóan az eredeti állapot helyreállításáról vagy az alapító okirat módosításáról a Bizottság a költségek ismeretében dönt. Felkéri a Kisfalu Kft-t, hogy a döntés előkészítése érdekében mérje fel a szükséges költségeket, készítsen előterjesztést és tegyen javaslatot a hasznosításra vonatkozóan a Bizottság részére.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.8. pontja: Javaslat gépkocsi-beálló bérbeadására (2 db)**

**816/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. engedélyezi K. Z. részére határozatlan idejű bérleti szerződés megkötését a Budapest VIII., Sárkány u. 11. szám alatti, 36005 hrsz-ú lakóház udvarán kialakított gépkocsi-beállóra, 30 napos felmondási idővel 6.476,- Ft + Áfa/hó bérleti díj mellett.
2. Az 59/2011. (XI.07.) számú Önkormányzati rendelet 13. § (2) bekezdése alapján a bérleti szerződés hatályba lépésének feltétele 3 havi bruttó bérleti díjnak megfelelő összegű óvadék megfizetése.
3. Az 59/2011. (XI.07.) számú Önkormányzati rendelet 15. § (4) bekezdés a) pontja alapján eltekint az egyoldalú kötelezettség vállaló nyilatkozat közjegyzői okiratba foglalásától, a bérleti díj mértékére tekintettel.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**817/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. engedélyezi K. Z. részére határozatlan idejű bérleti szerződés megkötését a Budapest VIII., Sárkány u. 11. szám alatti, 36005 hrsz-ú lakóház udvarán kialakított gépkocsi-beállóra, 30 napos felmondási idővel 6.476,- Ft + Áfa/hó bérleti díj mellett.
2. Az 59/2011. (XI.07.) számú Önkormányzati rendelet 13. § (2) bekezdése alapján a bérleti szerződés hatályba lépésének feltétele 3 havi bruttó bérleti díjnak megfelelő összegű óvadék megfizetése.
3. Az 59/2011. (XI.07.) számú Önkormányzati rendelet 15. § (4) bekezdés a) pontja alapján eltekint az egyoldalú kötelezettség vállaló nyilatkozat közjegyzői okiratba foglalásától, a bérleti díj mértékére tekintettel.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.9. pontja: Javaslat a Budapest VIII. kerület, Bródy Sándor u. 36. szám alatti üres, önkormányzati tulajdonú, nem lakás célú helyiség nyilvános, egyfordulós pályázaton történő bérbeadására**

**A napirend 3.9. pontját külön tárgyalásra kikérték.**

**Napirend 3.1. pontja: A Budapest VIII., József utca 11. földszint 8. szám alatti, 35222/0/A/29 helyrajzi számú, határozott időre szóló bérleti joggal terhelt üzlethelyiség elidegenítése**

**818/2014. (VII.28.) sz. Városgazdálkodási és Pénzügyi Bizottság határozata**

 **(11 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. az ingatlan-nyilvántartásban a 35222/0/A/29 helyrajzi számon nyilvántartott, természetben a Budapest VIII., József utca 11. szám alatti, 16 m2 alapterületű, határozott idejű bérleti joggal terhelt nem lakás célú helyiség esetében nem adja meg a felmentést az elidegenítési tilalom alól, illetve nem járul hozzá a helyiség értékesítéséhez.
2. felkéri a Kisfalu Kft-t, hogy az ingatlan-nyilvántartásban a 35222/0/A/29 helyrajzi számon nyilvántartott, természetben a Budapest VIII., József utca 11. szám alatti, 16 m2 alapterületű helyiség határozott időre szóló bérleti jogviszonyának lejártát követően az új bérleti szerződést határozatlan időre, 30 napos felmondási idő kikötésével kösse meg.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.3. pontja: Pályázat útján történő hasznosítás visszavonása, valamint tulajdonosi hozzájárulás kérése a Budapest VIII. kerület, József krt. 43. szám alatti üres, önkormányzati tulajdonú nem lakás célú üzlethelyiség funkciójának ingatlan-nyilvántartásban történő módosítása kapcsán**

**819/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. *felkéri* a Kisfalu Kft-t, a Budapest VIII. 36694/0/A/1 helyrajzi számon nyilvántartott, a Budapest VIII., József krt. 43. szám alatti, összesen 155 m2 alapterületű önkormányzati tulajdonú, üres, nem lakás célú üzlethelyiség tekintetében, hogy az Önkormányzat képviseletében kérje a Földhivataltól a funkcióváltás átvezetését iroda és üzlet besorolásra.
2. *visszavonja* a 358/2014. (IV.10.) számú határozat 2)-4) pontját tekintettel az ingatlanra vonatkozó konkrét bérbevételi kérelemre.
3. amennyiben a funkcióváltás ingatlan-nyilvántartáson történő átvezetését követően a határozat 2. pontjában foglalt ingatlan nem kerül bérbeadásra, úgy a határozat 2. pontja hatályát veszti, amely esetben a Városgazdálkodási és Pénzügyi Bizottság 358/2014. (IV.10.) számú határozat 2)-4) pontja hatályában fennmarad.

Felelős: Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

**Napirend 3.9. pontja: Javaslat a Budapest VIII. kerület, Bródy Sándor u. 36. szám alatti üres, önkormányzati tulajdonú, nem lakás célú helyiség nyilvános, egyfordulós pályázaton történő bérbeadására**

**820/2014. (VII.28.) sz. Városgazdálkodási és Pénzügyi Bizottság határozata**

 **(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. felkéri a Kisfalu Kft-t, a Budapest VIII., Bródy S. u. 36. szám alatt elhelyezkedő 36492/0/A/2 hrsz-ú, 95 m2 alapterületű, üres önkormányzati tulajdonú, utcai bejáratú földszinti nem lakás célú üzlethelyiség bérbeadására nyilvános egyfordulós pályázat kiírására, a számított bérleti díjon, azaz 90.133,- Ft/hó + Áfa összegen.
2. a Bizottság felkéri a Kisfalu Kft-t a pályázat, a Versenyeztetési szabályzatról szóló 428/2012. (XII.06.) számú, a Budapest Józsefvárosi Önkormányzat Képviselő-testületének határozatában foglaltak szerinti lebonyolításra.
3. a pályázati felhívást a Versenyeztetési Szabályzat 11. pontjában foglaltaknak megfelelően a Budapest Főváros Kormányhivatala VIII. kerületi Hivatala Okmányirodáján, valamint a Budapest Főváros VIII. kerület Józsefvárosi Önkormányzat Polgármesteri Hivatala hirdetőtábláján, a vagyonügyleti megbízott ügyfélfogadásra szolgáló helyiségében (Kisfalu Kft telephelyein), a Józsefváros című helyi lapban, az Önkormányzat és a vagyonügyleti megbízott honlapján, továbbá a Polgármesteri Hivatal számára költségmentes hirdetési felületeken történő megjelentetés szélesebb körű biztosítása érdekében az egyéb rendelkezésre álló internetes hirdetési portálokon kell közzétenni.

Felelős:Kisfalu Kft. ügyvezető igazgatója

Határidő: 2014. augusztus 4.

**A döntés végrehajtását végző szervezeti egység: Kisfalu Kft.**

Budapest, 2014. július 29.

 **Soós György s.k.**

 Bizottság elnöke

A jegyzőkönyvi kivonat hiteles:

Szedliczkyné Pekári Karolina

Szervezési és Képviselői Iroda vezetője

A jegyzőkönyvi kivonatot készítette:

Deákné Lőrincz Márta

Szervezési és Képviselői Iroda ügyintézője